Gw mau tau Mohor dari Universiti Malaya. Jelasin dalam bahasa melayu

Akibat dari pembahagian kuasa autonomi 2 universiti, mohor baharu Universiti Malaya (1962) telah direka semula oleh Lembaga Pendidikan Universiti Malaya pada tahun 1961, Lembaga ini dipengerusikan oleh Tan Sri Y.C. Foo. Beberapa ahli lembaga yang turut terlibat dalam rekaan semula mohor universiti termasuklah Pengerusi Lembaga Y.C. Foo, Professor A. Oppenheim (Naib Canselor) dan Professor Ungku Aziz (kemudian menjadi Profesor DiRaja). Mohor baharu Universiti Malaya (1962) secara rasminya diguna pakai pada  April 1962 oleh Tunku Abdul Rahman, yang juga Canselor pertama Universiti.

Mohor baharu Universiti Malaya (1962) dibahagikan kepada 2 bahagian, iaitu Pengatas dan Pembawah (dikekalkan). Pengatas terdiri dari 17 dedaun Borassus flabellifer atau palma palmyra yang diikat kemas. Ikatan daun palma palmyra ini menggambarkan bahawa daun palmyra menjadi bahan penting sebagai kertas penulisan untuk manuskrip-manuskrip Melayu lama, sebelum penciptaan kertas konvensional. Dibahagian tengah dedaun terdapat tulisan moto Universiti Malaya iaitu ‘Ilmu Puncha Kemajuan’. Perkataan ‘Ilmu’ berasal dari perkataan Arab beerti pengetahuan, ‘Puncha’ dari bahasa Sanskrit beerti sumber, dana ‘Kemajuan’ dalam bahasa Melayu beerti kejayaan.

Manakala, dekorasi Pembawah di mohor pula mengetengahkan bunga raya (spesies Rosa-Sinensis), dilingkari oleh 3 ekor Harimau Malaya (spesies Panthera Tigris Jacksoni). Tiga ekor harimau melambangkan 3 kaum utama di Malaysia iaitu Melayu, Cina dan India, wujud bersama dalam memacu kemajuan dan keharmonian negara. Mohor baharu Universiti Malaya (1962) terus digunakan sehingga sekarang.

Sejak akhir 1990-an, jata UM telah disertakan dengan tanda kata universiti yang ditulis dengan huruf besar – 'UNIVERSITI MALAYA' dalam bahasa Melayu atau 'UNIVERSITY OF MALAYA' dalam bahasa Inggeris seperti yang dilihat pada logo korporatnya. Ini menjadikan UM satu-satunya universiti di Malaysia yang mempunyai versi bahasa yang berbeza bagi logonya.  Tetapi pada penghujung 2019, universiti itu telah memutuskan untuk hanya menggunakan logonya dengan nama rasminya dalam bahasa Melayu dan dengan itu, versi Inggeris logonya tidak lagi digunakan. Alasan yang diberikan oleh universiti itu untuk perubahan tersebut ialah untuk memudahkan nama rasmi bahasa Melayunya disebut.